title: Angsa tekén Kerkuak
text: Masaut lantas I Kerkuak, "yiihhh ngudiang béné telah ilang, nyén ja ngamah né? bisa ada cicing mai dibi petengné iya mirib ngamah béné onyangan!!". Paling jani I Angsa ngalih amah sawiréh suba telah béné ilang. Nanging I Angsa tusing ja sebet, krana suba nawang apa ané madan karma phala. Jelé parilaksanané jelé masi kapanggih kéto masi yén melah parilaksanané melah masi kapanggih. Jani ané maling maan ngamah bé nah buin mani poan lara sané katemu. Indang-indeng I Angsa paling ngalih amah nanging I Kerkuak betek  basangné maan ngamah bé di Betén Punyan Puléné. Kanti betekan basangné Kerkuak ngamah, masisa lantas béné.